योशीहिदे सुगा जापान के प्रधानमंत्री पद से हटेंगे
जापान के प्रधानमंत्री, योशीहिदे सुगा (Yoshihide Suga) सितंबर में पार्टी के नेता के रूप में फिर से चुनाव नहीं लड़ेंगे।
मुख्य बिंदु
- योशीहिदे सुगा को शिंजो आबे के इस्तीफे के बाद 2020 में प्रधानमंत्री के रूप में नियुक्त किया गया था।
- सुगा ने अपना कार्यकाल समाप्त करने की घोषणा की क्योंकि उनकी अनुमोदन रेटिंग (approval ratings) अब तक के सबसे निचले स्तर पर आ गई थी।
जापान में आपातकाल की स्थिति
जापान अभी भी आपातकाल की स्थिति में है और अब तक की सबसे खराब कोविड लहर से जूझ रहा है। इसने अब 1.5 मिलियन से अधिक वायरस के मामले दर्ज किये हैं। बिगड़ती महामारी के बावजूद 2021 में ओलंपिक खेलों की मेजबानी करने के निर्णय ने स्थिति को और खराब कर दिया।
जापान में चुनाव
जापान की सत्तारूढ़ पार्टी 29 सितंबर, 2021 को अपना अध्यक्ष चुनने के लिए चुनाव कराने वाली है। नेतृत्व चुनाव के विजेता जापान के नेता होंगे क्योंकि LDP के पास संसदीय बहुमत है।
योशीहिदे सुगा कौन है?
72 वर्षीय योशीहिदे सुगा का जन्म किसान के परिवार में हुआ था। वह पहली बार 1987 में योकोहामा नगर परिषद के लिए चुने गए थे। वे पहली बार 1996 में जापान के डाइट के लिए चुने गए। 2005 में, तत्कालीन प्रधानमंत्री, जुनिचिरो कोइज़ुमी ने उन्हें आंतरिक मामलों और संचार के वरिष्ठ उपाध्यक्ष के रूप में नियुक्त किया था। बाद में प्रधानमंत्री शिंजो आबे ने उन्हें तीन कैबिनेट पदों के साथ मंत्री नियुक्त किया। वह 2007 तक इस पद पर रहे।
Categories: अंतर्राष्ट्रीय करेंट अफेयर्स